தாழைக் கோழி

தாழைக்கோழி (Common Moorhen) என்பது நீர்க்கோழியில் ஒரு வகையாகும். இது இராலிடே குடும்பத்தைச் சார்ந்த பறவையாகும். உலகம் முழுவதும் பரவிக் காணப்படுகிறது.
பொதுவான தாழைக் கோழிகள் தாவரங்கள் நிறைந்த சதுப்பு நிலங்கள், குளங்கள், கால்வாய்கள் மற்றும் பிற ஈரநிலங்களைச் சுற்றி வாழ்கின்றன. துருவப் பகுதிகளிலும் வெப்பமண்டல மழைக்காடுகளிலும் இவை காணப்படவில்லை. சில பிராந்தியங்களில் யூரேசியன் நாமக்கோழி தவிர, மற்ற இடங்களில் இது மிகவும் பொதுவான சிற்றினமாகக் காணப்படுகிறது. 
புதிய உலகப் பொது நாமக்கோழி 2011-இல் அமெரிக்கப் பறவையியலாளர்கள் ஒன்றியம் மற்றும் பன்னாட்டுப் பறவையியல் குழுவினால் தனிச் சிற்றினமாக அங்கீகரிக்கப்பட்டுள்ளது.

 பெயர்கள் 
தாழைக்கோழியின் ஆங்கிலப் பெயரான மூர்-கென் என்ற பெயர் 13-ஆம் நூற்றாண்டிலிருந்து ஆங்கில மொழியில் பதிவு செய்யப்பட்டுள்ளது.
 மூர் என்ற சொல் சதுப்பு நிலம் என்று பொருள்படும். ஆனால் இந்தச் சிற்றினம் பொதுவாக கரம்பை நிலங்களில் காணப்படுவதில்லை. ஒரு பழைய பொதுவான பெயரான நீர்க்கோழி என்பது இந்தப் பறவையின் வாழ்விடத்தை மிகவும் விவரிக்கிறது.
இதன் விலங்கியல் பெயரான, கலினுலா குளோரோபசு என்ற இலத்தீன் சொல்லின் கலினுலா என்பது ஒரு சிறிய கோழி அல்லது கோழி என்ற கிரேக்கச் சொல்லான குளோரோபசு (குளோரோசு χλωρός பச்சை அல்லது மஞ்சள், பவுசு πούς கால்) ஆகியவற்றிலிருந்து வந்தது.

 உடலமைப்பு 
தாழைக் கோழியின் உடல் நீளம் சுமார் 30 முதல் 38 செ.மீ. நீளமுடையது. தண்ணீரில் நீந்தும்போது வாத்து போலவும் தரையில் திரியும் போது கானான் கோழி போலவும் தோற்றம் கொண்டது. சிலேட் சாம்பல் நிற உடலைக் கொண்ட இதனுடைய வாலடி வெள்ளையாக இருப்பது கொண்டு அடையாளம் காணலாம்.	

 காணப்படும் பகுதிகள், உணவு 
தமிழகம் எங்கும் பரவலாகக் காணப்படும் நீர்க்கோழி இனம் இது ஒன்றே. ஆணும் பெண்ணும் இணையாக நீர்ப்பரப்பின் மீது வாலை அசைத்தபடி வாத்தைப் போல நீந்தியவாறு தாவர விதைகள், நத்தை, தவளை, சிறு மீன் ஆகியவற்றைத் தேடித்தின்னும், கரையோரத்தில் உள்ள நாணல், தாழைப் புதர்களைவிட்டு தண்ணீரில் நெடுந்தொலைவு நீந்திச் செல்லும் பழக்கம் கொண்டது. பறக்க முற்படும்போது சற்று நேரம் இறக்கை அடித்துப் பின் எழுந்து பறக்கும். பறக்கும் திறமை குறைந்தது எனினும் இடம் பெயர நேரும் போது உயர்ந்த மலைகளையும் கடந்து பறந்து செல்லும் திறனுடையது. நீரில் மூழ்கி மறைந்தபடி ஆபத்திலிருந்து தப்பிக்கும் தன்மையுடையது. க்க்ரீக் க்ரெக் ரெக் ரெக் என இனப்பெருக்க காலத்தில் குரல் கொடுக்கக் கேட்கலாம்.தமிழ்நாட்டுப் பறவைகள் முனைவர் க.ரத்னம்-மெய்யப்பன் பதிப்பகம் பக்கம் எண்:39

 இனப்பெருக்கம் 
சூன் முதல் செப்டம்பர் வரை நீரருகே நாணல், தாழை புதர்களிடையே நீர்த்தாவரங்களைச் சேகரித்து மேடையிட்டு 5 முதல் 12 முட்டைகள் வரை இடும்.

 படங்கள் 

 மேற்கோள்கள் 

வெளி இணைப்புகள்

 (Common) Moorhen species text in The Atlas of Southern African Birds

 Common Gallinule Species Account – Cornell Lab of Ornithology
 Common Moorhen Information - Gallinula chloropus - USGS Patuxent Bird Identification InfoCenter
 Madeira Birds – Moorhen breeding in Madeira Island
 Ageing and sexing (PDF; 5.7 MB) by Javier Blasco-Zumeta & Gerd-Michael Heinze 




பகுப்பு:முதுகெலும்பிகள்
பகுப்பு:பறவைகள்
பகுப்பு:தமிழ்நாட்டில் காணப்படும் பறவைகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:ஐரோவாசியப் பறவைகள்